open-index/open-wikipedia-markdown huggingface dataset:
Beatifikacija

**Beatifikacija** – Katalikų bažnyčios mirusiojo pripažinimas buvus palaimintuoju. Beatifikacijos aktas laikomas žingsniu link palaimintojo kanonizacijos.

## Istorija
Ankstyvosios krikščionybės laikais asmens paskelbimas šventuoju daugiausia priklausė nuo vyskupo sprendimų. 1642 m. popiežius Urbonas VIII atskyrė beatifikaciją nuo kanonizacijos. 1747 m. popiežius Benediktas XIV išleido encikliką *De servorum Dei beatificatione et de beatorum canonizatione*, kuria nustatė beatifikacijos proceso tvarką. Šią tvarką dar kelis kartus reformavo popiežiai Paulius VI ir Jonas Paulius II.

## Beatifikacijos procesas
Beatifikacijos bylos metu tiriamas kandidato gyvenimas, veikla ir šventumas. Asmenį palaimintuoju iškilmingu aktu skelbia popiežius. Akte patvirtinama, kad palaimintasis pasižymėjo išskirtinėmis dorybėmis ir yra krikščioniško gyvenimo pavyzdys. Įprastai palaimintąjį garbinti leidžiama vietos bendruomenėje ir tik išskirtiniais atvejais – visoje valstybėje. Palaimintojo vardas, leidus Apaštalų sostui, gali būti suteikiamas bažnyčiai. Palaimintieji asmenys negali būti vietovės ar vyskupijos globėjais. Vėliau palaimintieji gali būti paskelbti šventaisiais, jeigu pasižymi stebuklingo gydymo dovana ir pan.

## Lietuvoje
Lietuvoje 1987 m. palaimintuoju paskelbtas vyskupas Jurgis Matulaitis, 2017 m. Kaišiadorių vyskupijoje – Dievo tarnas arkivyskupas Teofilius Matulionis (1873–1962).

Taip pat yra pradėtos kelios kitos beatifikacijos bylos:
* Kauno arkivyskupijoje Dievo tarnaitei Adelei Dirsytei (1909–1955), Dievo tarnaitei Elenai Spirgevičiūtei (1924–1944);
* Šiaulių vyskupijoje Dievo tarnaitei Barborai Žagarietei (1628–1648), Ignacui Štachui (1797–1854), Mečislovui Jurevičiui (1927-1999), Sibiro kankiniui kunigui Pranciškui Budriui (1882-1937), kanauninkui Vaclovui Dambrauskui (1878-1941), ūkininkui Kazimierui Pieškui (1898-1941), Aušvico kankiniui kunigui Konstantinui Daukantui (1896-1942), kunigui Algirdui Mociui (1917-1999), kunigui Pauliui Racevičiui (1908-1941), Vladui Keseliui (1907-1941), kunigui Stanislovui Pijui Rimkui (1912-1942);
* Panevėžio vyskupijoje Dievo tarnui kunigui Alfonsui Lipniūnui (1905–1945);
* Telšių vyskupijoje Dievo tarnui vyskupui Vincentui Borisevičiui (1887–1946);
* Vilniaus arkivyskupijoje Dievo tarnui arkivyskupui kankiniui Mečislovui Reiniui (1884–1953);
* Dievo Apvaizdos seserų kongregacija Lietuvoje (DP) pradėjo bylą jos įkūrėjai Marijai Rusteikaitei (1892-1949).

## Šaltiniai
Venesuelos Pakrantės Kordiljera

**Pakrantės Kordiljera** () – Andų kalnagūbris, besidriekiantis per šiaurės Venesuelą, nuo Laros vakaruose iki Parijos pusiasalio rytuose; Karibų Andų dalis. Sudaro du lygiagretūs kalnagūbriai, pietvakariuose nuo Meridos Kordiljeros atskirti Kochedeso upės slėnio. Kalnagūbris daug kur išraižytas slėnių, įdubų (Valensijos ežero dubuma). Aukštis iki 2765 m (Naigvatos k.).

Iš Pakrantės Kordiljeros ištekančios upės priklauso daugiausia Karibų jūros baseinui: Tujus, Gvairė, Kaukagva, Todasana. Kalnų papėdėje auga kserofitiniai krūmynai, aukščiau – tropiniai miškai. Kalnų gamta saugoma kelete nacionalinių parkų (žymiausias – Henri Pittier nacionalinis parkas).


Image:Wikipedia Cordillera de la Costa.JPG|Kalnai Henri Pittier parke 
Image:Scratching the Sky.jpg|Naigvatos kalnas
Image:El Pico Oriental de la Silla de Caracas, y el Naiguatá (parque nacional el Ávila y de la Cordillera de la Costa, Venezuela).jpg|Kalnai iš viršaus
Karibų Andai

**Karibų Andai** () – Andų kalnų šiaurės rytinė dalis Venesueloje, netoli Karibų jūros. Tęsiasi nuo Jarakujo slėnio į rytus iki Parijos pusiasalio rytinio kyšulio. Ilgis 800–900 km. Tai pati žemiausia Andų dalis, iškylanti iki 2765 m (Naigvatos kalnas).

Susidarę iš mezozojaus metamorfinių, vulkaninių ir nuosėdinių uolienų. Dažni žemės drebėjimai. Yra karstinių reljefo formų, urvų (Gvacharų urvas), požeminių upių. Telkšo Valensijos ežeras.

Karibų Andus sudaro du pagrindiniai masyvai – Venesuelos Pakrantės Kordiljera ir Vidinis kalnagūbris (*Serranía del Interior*). Šiuos masyvus skiria tektoninė Unarės įduba, kuria teka Unarės upė.

Šiauriniuose šlaituose veši drėgnieji atogrąžų miškai, pietiniuose – kserofitiniai krūmai, virš 900–1000 m aukščio – kalnų lapus metančių ir visžalių medžių miškai.

Papėdėse ir tarpukalnių įdubose tankiai gyvenama; didžiausi miestai Karakasas, Valensija.

## Šaltiniai
Tujus

**Tujus** () – upė šiaurės Venesueloje, Aragvos ir Mirandos valstijose. Prasideda Aragvoje, Pakrantės Kordiljeroje, Kodacio kalno papėdėje. Teka į šiaurę iki El Konsecho, toliau į rytus per Mirandą, sudarydamas Tujaus slėnius. Įteka į Karibų jūrą.

Didžiausi intakai: Gvairė, Kaukagva.

Tujaus baseine yra Karakasas su visa aglomeracija, todėl į upę patenka daug teršalų. Prie upės įsikūrę Kua, Okumarė del Tujaus, Santa Teresa del Tujaus, Santa Lusija del Tujaus miestai.

## Šaltiniai
Aragva (upė)

**Aragva** () – upė šiaurės Venesueloje, Aragvos valstijoje. Prasideda į šiaurę nuo La Viktorijos, susiliejus San Karloso ir Gabantės upėms. Įteka į rytinį Valensijos ežero galą (nenuotakus baseinas) ir yra pagrindinė upė, maitinanti šį ežerą.

Upė dvejose vietose patvenkta (sudaryti Suatos ir Taigvaigvajaus tvenkiniai). Vanduo užterštas cheminiais, organiniais teršalais. Prie Aragvos įsikūrę miestai: La Viktorija, San Mateo, Kagva, La Enkrusichada, Palo Negras.

Nuo Aragvos upės kilo Aragvos valstijos pavadinimas.

## Šaltiniai
Henri Pittier nacionalinis parkas

**Henri Pittier nacionalinis parkas** () – saugoma teritorija Venesuelos šiaurėje, Argavos ir Karabobo valstijose. Tai seniausias nacionalinis parkas šalyje. Jis įsteigtas 1937 m. vasario 13 d. prezidento Eleasaro Lopeso Kontreraso dekretu ir pradžioje vadintas ***Rančo Grandės*** (*Rancho Grande*) vardu. 1953 m. nacionalinis parkas pervadintas šveicarų gamtininko, geografo Anri Pitijė (*Henri Pittier*), 1917 m. tyrinėjusio šią teritoriją, garbei.

Parkas apima Andų kalnų grandinę – Pakrantės Kordiljerą, apaugusią daugiausia tropinėmis džiunglėmis. Čia yra vaizdingų krioklių, viršukalnių, o Karibų jūros pakrantėje driekiasi smėlingi paplūdimiai. Parko teritorijoje ištakas gauna daug svarbių upių, kurių vandenys naudojami aplinkinių didmiesčių reikmėms. Parko džiunglėse auga ~150 skirtingų medžių rūšių, gausu orchidėjų, bromelijų ir kitų epifitų. Čia užfiksuotos 582 paukščių (pvz., sakalas keleivis, šelmeninė kregždė, harpija, čačalaka, mažoji karingoji ara, kardinolas, šalmuotasis gokas ir kt.), 140 žinduolių (tapyras, tripirštis tinginys, mažoji skruzdėda, brazilinė ūdra, puma, ocelotas ir kt.), 97 roplių (smailiasnukis krokodilas, jūriniai vėžliai, barškuolės ir kt.), 38 varliagyvių rūšys ir milijonai vabzdžių rūšių.

Veikia Rančo Grandės biologinė stotis.


Image:Waterfall in Venezuela.jpg|Krioklys
Image:Selva nublada.jpg|Rūko miškas
Image:Panorámica de El Playón.jpg|Okumarės paplūdimys
Image:La Cienaga de Ocumare Aragua - Venezuela 011.jpg|Okumarės užutėkis
Tikrasis skėtaras

**Tikrasis skėtaras** (*Albizia saman*) – pupinių (*Fabaceae*) šeimai priklausanti medžių rūšis, kilusi iš Amerikos tropikų. Natūraliai auga teritorijoje tarp Meksikos ir Peru bei Brazilijos, bet įveistas Pietų ir Pietryčių Azijoje, Okeanijos salose.

Medis yra 17–24 m aukščio, kamieno skersmuo 40–120 cm. Laja plokščia, labai plati, kartais iki 40 m pločio. Lapai sudėtiniai, 20–40 cm ilgio, sudaryti iš 3–9 lapelių porų. Žiedai susitelkę į rausvus žiedynus. Vaisius – 8–20 cm ilgio ankštis.

Tikrasis skėtaras dekoratyvus, ilgaamžis medis. Gali augti virš 500 metų. Venesuelos lygumose po šių medžių šešėliu vidurdienį sugenami galvijai, jis dažnai sodinamas tropikų parkuose.


Image:Gardenology.org-IMG 7342 qsbg11mar.jpg|Žiedai
Image:Pods I IMG 3110.jpg|Ankštys
Image:AlbiziaSaman.jpg|Požymiai
File:Samán en una quinta de Caracas.JPG|Senas medis Karakase
Britų Mergelių salos 2012 m. vasaros olimpinėse žaidynėse

**[[Britų Mergelių salos|Britų Mergelių salų]]** sportininkai dalyvavo 2012 vasaros olimpinėse žaidynėse Londone, Jungtinėje Karalystėje.

## Lengvoji atletika

;Vyrai

;Moterys
Britų Mergelių salos olimpinėse žaidynėse

**[[Britų Mergelių salos]]** dalyvavo kiekvienose vasaros olimpinėse žaidynėse nuo 1984 m., tačiau niekada nelaimėjo olimpinių medalių. Žiemos olimpinėse žaidynėse sportininkai iš Britų Mergelių salų dalyvavo tik vieną kartą 1984 m.

Britų Mergelių salų olimpinis komitetas įkurtas 1980 m. ir 1982 m. pripažintas TOK.

## Šaltiniai
Santa Rita (Venesuela)

**Santa Rita** () – miestas šiaurės Venesueloje, Aragvoje, Marakajaus aglomeracijoje, prie Turmero upės ir Valensijos ežero. Fransisko Linares Alkantaros savivaldybės centras. Praeina Karakaso–Valensijos plentas. Yra dvi bažnyčios, muziejus, Karabobo universiteto filialas.

## Istorija

Santa Rita savivaldybės statusą gavo 1997 m.
La Viktorija (Venesuela)

**La Viktorija** () arba ***Nuestra Senjora de la Viktorija*** (*Nuestra Señora de La Victoria*) – miestas šiaurės Venesueloje, Aragvoje, į rytus nuo Marakajaus, prie Aragvos upės. Per miestą eina Karakaso–Valensijos plentas. Metalo apdirbimo, maisto pramonė Yra išlikęs Mariano Montiljos kolonijinių laikų fortas.

## Istorija

Manoma, kad miestas įkurtas 1620 m., pastačius pirmąją bažnyčią. 1812 m. čia įvyko La Viktorijos mūšis tarp rojalistų ir Venesuelos nepriklausomybės kovotojų. XX a. vid. miestas sparčiai išaugo, sudarė konurbaciją su aplinkinėmis gyvenvietėmis.
El Limonas (Venesuela)

**El Limonas** () – miestas šiaurės Venesueloje, Aragvoje, Marakajaus aglomeracijoje, į šiaurės vakarus nuo Marakajaus, Pakrantės Kordiljeros papėdėje, prie Limono upės. Pro miestą eina Marakajaus–Indepedensijos kelias (prie jūros). Tekstilės, maisto pramonė. Vystomi amatai, ekoturizmas (Henri Pittier nacionalinis parkas). Yra bažnyčia, kelios vilos, akveduko liekanos, bokštas. Veikia Venesuelos centrinio universiteto filialas.

## Istorija

Gyvenvietė pradėjo kurtis XX a. pr., cukranendrių ūkio vietoje. 1962 m. tapo savivaldybės centru.
San Sebastianas (Venesuela)

**San Sebastianas** () arba ***San Sebastian de los Rejesas*** (*San Sebastián de los Reyes*) – miestas šiaurės Venesueloje, Aragvoje, Gvariko pakrantėje, į rytus nuo San Chuan de los Moroso. Pro miestą eina Valensijos–Barselonos plentas. Yra kolonijinių laikų Karmeno Mergelės bažnyčia, keletas kitų senovinių pastatų ir aikščių. Vystoma gyvulininkystė ir pieno pramonė.

## Istorija

San Sebastian de los Rejesas įkurtas 1586 m. konkistadoro Sebastiano Diaso Alfaro.
San Sebastianas (reikšmės)

**San Sebastianas** ( – 'Šv. Sebastijonas') gali reikšti:

* San Sebastianas – miestas Ispanijoje, Baskų krašte;
* La Gomeros San Sebastianas – miestas Ispanijoje, La Gomeroje;
* San Sebastian de los Rejesas – miestas Ispanijoje, Madrido regione;
* San Sebastianas – miestas Kolumbijoje, Kaukos dep.;
* San Sebastian de Buenavista – miestas Kolumbijoje, Magdalenos dep.;
* San Sebastian del Oestė – miestas Meksikoje, Chaliske;
* San Sebastianas – miestas Filipinuose;
* San Sebastianas – miestas Puerto Rike;
* San Sebastianas – miestas Venesueloje;
* San Sebastianas – miestelis Salvadore.
LRT Radijas

**LRT Radijas** – nuolat transliuojama informacinė LRT radijo programa.

2022 m. pab. duomenimis, trečia populiariausia Lietuvoje.

## Istorija
1926 m. birželio 12 d. 19:00 iš Kauno radijo stoties *1961 m* banga ištransliuoti šaukiniai „Alio, alio – Lietuvos radijas – Kaunas“ . Pranešėjas, tikėtina Petras Speičys, pasakęs „Labą vakarą“, perskaitė sveikinimą, kelias „Eltos“ naujienos. Toliau lietuvių, esperanto, anglų, vokiečių ir prancūzų kalbomis buvo kartojamas šaukinys „Kas girdite mus – atsiliepkite, parašykite!“. Pirmoji lietuviška radijo laida truko pusvalandį.

Anksčiau transliuota viduriniosiomis bangomis 666 kHz dažniu per Sitkūnų radijo stotį bei ultratrumposiomis bangomis, nuo 2009 m. balandžio 1 d. – tik ultratrumposiomis bangomis.

2010 m. gegužės 1 d. – 2011 m. balandžio 1 d. radijas transliuotas 18 valandų per parą.

### Pavadinimai
* 1956 (pradėta antroji programa) – 2003 m. Lietuvos radijo pirmoji programa;
* 2003 m. rugsėjo 28 d. – 2012 m. liepos 27 d. **Lietuvos radijas**;
* Nuo 2012 m. **LRT Radijas**.

## LRT – 100 metų jūsų
LRT 2026 metais švenčia šimtmetį su šūkiu „100 metų jūsų“, minint 1926-ųjų  birželio 12-ąją įvykusią pirmą radijo transliaciją Lietuvoje. Seimas 2026 metus paskelbė Lietuvos radijo metais. Radijo šimtmetį į minėtinų datų sąrašą įtraukė UNESCO.  

## Dažniai
Ultratrumposiomis bangomis:

* Alytus 104,6
* Anykščiai 101,9
* Biržai 100,8
* Dieveniškės 107,2
* Druskininkai 102,3
* Ignalina 104,2
* Joniškis 89,4
* Jurbarkas 91,6
* Kalvarija 104,8
* Kaunas 102,1
* Kėdainiai 93,3
* Kybartai 102,4
* Klaipėda 102,8
* Laukuva 88,5
* Marijampolė 105,2
* Mažeikiai 93,3
* Nida 106,8
* Panevėžys 107,5
* Plungė 88,0
* Raseiniai 100,7
* Rokiškis 96,3
* Skuodas 99,3
* Šiauliai 100,9
* Šilutė 88,9
* Tauragė 98,8
* Telšiai 93,0
* Ukmergė 102,8
* Utena 107,4
* Varėna 100,7
* Vilnius 89,0
* Visaginas 102,9

## Šaltiniai
Bendros paskirties sausakrūvis laivas

**Bendros paskirties sausakrūviai laivai** perveža generalinius krovinius. Jų vidutinė keliamoji galia – 4000–6000 tonų, tačiau yra laivų, kurių keliamoji galia siekia 16000–20000 tonų. Vidutinis greitis – 14-16, o atskirų laivų – 20–22 mazgai. Pagrindinę korpuso dalį sausakrūviuose laivuose užima krovinių triumai, kurių liukai uždaromi ir atidaromi mechanizmų pagalba, labai išvystyta krovinių įranga.

Specializuotų sausakrūvių laivų tipas priklauso nuo konkrečios laivo paskirties.

## Šaltiniai
Rytų Timoras 2012 m. vasaros olimpinėse žaidynėse

**[[Rytų Timoras]]** dalyvavo **[[2012 m. vasaros olimpinės žaidynės|2012 vasaros olimpinėse žaidynėse]]** Londone, Jungtinėje Karalystėje nuo liepos 27 iki rugpjūčio 12 d. Du sportininkai varžėsi lengvojoje atletikoje.

## Lengvoji atletika

;Vyrai

;Moterys
Kolonija Tovaras

**Kolonija Tovaras** () – miestas šiaurės Venesueloje, Aragvoje, Pakrantės Kordiljeros kalnuose, 42 km į vakarus nuo Karakaso. Pro miestą eina La Viktorijos–Karakaso plentas. Svarbus turistinis centras. Tradicinis daržovių ir vaisių (braškės, slyvos) auginimas. Alaus gamyba. Amatai.

Kolonija Tovaras įkurtas vokiečių ir yra išlaikęs visą tradiciniams pietų Vokietijos miesteliams būdingą architektūrą. Yra bažnyčia, miesto vartai, alaus varykla, tradicinės krautuvėlės ir turgūs, muziejus. Mieste vyksta Oktoberfesto, Velykų festivaliai.

## Istorija

1843 m. Kolonija Tovarą įkūrė vokiečių imigrantai iš Badeno. Naujakurių gyvenvietė pavadinta tuometinio Venesuelos prezidento, suteikusio vokiečiams šias žemes, Manuelio Felipės de Tovaro garbei. Miestas buvo statomas pagal Endingeno miesto Vokietijoje, iš kurio buvo dauguma atvykėlių, pavyzdį. Gyventojai vertėsi daugiausia vaisių ir daržovių, kurias parduodavo Karakaso turguje, pardavimu. Atoki gyvenvietės padėtis kalnuose leido išlaikyti jos unikalumą.


|Miesto vartai
Image:Chalet en la Colonia Tovar.JPG|Gyvenamieji namai
|Bažnyčia
File:StreetShops.jpg|Daržovių turgus
Elniakampio ežeras

**Elniakampis** arba **Velniakampis** – ežeras rytų Lietuvoje, Neries regioniniame parke, Vilniaus rajone, 29 km į šiaurės vakarus nuo Vilniaus, 4 km į pietus nuo Dūkštų. Elniakampis – didžiausias regioninio parko ežeras. Jo plotas 8,7 ha. Ežeras telkšo ledo guolio dubumoje, antroje Neries terasoje. Ilgis iš šiaurės vakarų į pietryčius 0,54 km, plotis iki 0,24 km. Altitudė 79,9 m. Kranto linija vingiuota, šiaurinis ir rytinis ežero šlaitai aukšti, pietinis žemas, užpelkėjęs. Ežerą supa Elniakampio miškas. Per ežerą teka Elnos upelis. Šiaurvakarinėje pakrantėje yra įrengta stovyklavietė.

Rytinėje ežero krante įtekančio Elnos upelio pakrantėje plyti šaltiniuotos pelkės, kuriose auga vienas rečiausių Lietuvos augalų – pelkinė uolaskėlė (*Saxifraga hirculus*, žr.: Uolaskėlė).

Elniakampio ežeras, kurio senasis pavadinimas buvo *Purvis* yra Elniakampio dvaro žemėse. 0,6 km į šiaurę nuo ežero išlikusi Velniakampio dvaro koplyčia.

## Šaltiniai
Surmius

**Surmius** (arba **Vilkų ežeras**) – ežeras vidurio Lietuvoje, Prienų rajone, apie 9 km į šiaurės rytus nuo Jiezno, Dukurnonių kaimo rytinėje dalyje. Ežero ilgis iš šiaurės į pietus – 0,56 km, plotis – iki 0,37 km. Altitudė 111,2 m. Krantai daugiausia aukšti, vakarinis ir šiaurrytinis apaugę medžiais. Aplink ežerą plyti pievos, vietomis dirbami laukai. Ežero ŠR dalyje išteka Surmia (dešinysis Kamainės intakas, Alšios upės baseinas). Šalia įsikūręs dar ir Steponiškių kaimas.

Pietvakariniame ežero krante stūkso Paukščių piliakalnis.

Vandenvardis *Surmiùs* neaiškios kilmės. Sąsaja su *surma* (< ) mažai tikėtina. Mėginama sieti su  „upė, tekėjimas“,  „tekantis, srūvantis“).

## Šaltiniai
Boksas 2012 m. vasaros olimpinėse žaidynėse/Kvalifikacija

**Kvalifikacija [[Boksas 2012 m. vasaros olimpinėse žaidynėse|bokso rungtims 2012 m. olimpinėse žaidynėse]]** buvo vykdoma WBS asmeniniame čempionate, 2011 m. pasaulio čempionate ir penkiuose žemyniniuose kvalifikacijos čempionatuose 2012 m. Moterų kvalifikacijos varžybos vyko tik Pasaulio čempionate.

## Kvotos
;Vyrai

;Moterys

## Patekimas
Vyrų varžybose į kiekvieną kategoriją patenka po 10-6 boksininkus iš pasaulio čempionato, bei boksininkai iš kontinentinių varžybų, atsižvelgiant į tai kiek po pasaulio čempionato liko kvotų kiekvienam kontinentui. AIBA tai pat gali skirti specialų pakvietimą boksininkui arba suteikti laisvą vietą rengiančiai šaliai, jeigu ji dar neiškovojo vietos toje kategorijoje. Dar penki sportininkai pateko į olimpines žaidynes laimėdami pasaulio bokso seriją. Jų svorio kategorija bus paskelbta vėliau.

Pasaulio individualaus boksavimosi čempionato serijos nugalėtojai:
*  – Abdelhafid Benchabla
*  – Wang Zhimin
*  – Clemente Russo
*  – Kanat Abutalipov
*  – Sergiy Derevyanchenko

Moterų varžybose patenka po 8 sportininkes iš pasaulio čempionato, bei AIBA skirs specialius pakvietimus sportininkėms.

## Svorio kategorijos
Vyrai:
* Light fly (49 kg)
* Fly (52 kg)
* Bantam (56 kg)
* Light (60 kg)
* Light welter (64 kg)
* Welter (69 kg)
* Middle (75 kg)
* Light heavy (81 kg)
* Heavy (91 kg)
* Super heavy (+91 kg)

Moterys:

* Fly (51 kg)
* Light (60 kg)
* Middle (75 kg)

## Patekusios šalys
Buriavimas 2012 m. vasaros olimpinėse žaidynėse/Kvalifikacija

75 % kvalifikacijos vietų buriavimui 2012 olimpinėse žaidynėse buvo išdalinta pagal 2011 ISAF Sailing World Championships rezultatus, o likę 25 % pasaulio čempionate kiekvienai valčių klasei.

## Kvalifikacija
San Fernando de Apūrė

**San Fernando de Apūrė** () – miestas vidurio Venesueloje, Ljanoso lygumose, Apūrės pakrantėje. Apūrės valstijos sostinė. Yra oro uostas, keliai į San Chuan de los Morosą, Puerto Karenją, San Kristobalį. Maisto (mėsos, pieno) pramonė. Žemės ūkio regiono prekybinis centras (galvijai, pupelės, medvilnė, bananai, kukurūzai, manijokas). Yra universitetas, katedra, XX a. pr. Barbarito rūmai.

## Istorija

1788 m. miestą įkūrė Fernandas Mijaresas i Gonsalesas. 1793 m. gyvenvietei suteiktas miestelio statusas. 1856 m. tapo valstijos sostine. 1961 m. pastatytas tiltas per Apūrę, ženkliai palengvinęs susisiekimą su šiaurine šalies dalimi.
San Fernandas

**San Fernandas** ( – 'Šv. Ferdinandas') gali reikšti:

* San Fernandas – miestas Argentinoje, Buenos Airių prov.;
* San Fernando del Valje de Katamarka – miestas Argentinoje;
* San Fernandas – miestas Kolumbijoje;
* San Fernandas – miestas Čilėje;
* San Fernandas – miestelis Hondūre;
* San Fernandas – miestas Meksikoje, Čiapase;
* San Fernandas – miestas Meksikoje, Tamaulipase;
* San Fernandas – miestelis Nikaragvoje;
* San Fernandas – miestas Filipinuose, Sebu;
* San Fernandas – miestas Filipinuose, La Unione;
* San Fernandas – miestas Filipinuose, Pampangoje;
* San Fernando de Henaresas – miestas Ispanijoje;
* San Fernandas – miestas Ispanijoje, Andalūzijoje;
* San Fernandas – miestas Trinidade ir Tobage;
* San Fernandas – miestelis JAV, Kalifornijoje;
* San Fernando de Apūrė – miestas Venesueloje;
* San Fernando de Atabapas – miestas Venesueloje.
Gembė

**Gembė** arba ***kronšteinas*** ( – atsikišęs akmuo) – konstrukcinis elementas architektūroje ir technikoje. Iš sienos išsikišusi atrama pastato ar įrenginio dalims arba puošybiniams elementams laikyti.

## Naudojimas
Dažniausiai gembės daromos iš metalo, akmens, gelžbetonio, kartais medžio. Architektūroje jos neretai profiliuojamos ar dekoruojamos. Architektūroje naudojamas nuo seniausių laikų. Technikoje gembės naudojamos tvirtinti įvairių įrenginių detales ir mazgus. Gembės taip pat labai plačiai naudojamos tvirtinti įvairią standartinę ir papildomą įrangą prie automobilio kėbulo.

Gembės kartais naudojamos baldų gamyboje (ypač virtuvėse), kad laikytų aukščiau esančias baldo detales.

## Šaltiniai
Brusualis

**Brusualis** () – miestas Venesueloje, Apūrės valstijoje; Munjoso savivaldybės centras. Keliai į Gvanarę, Arauką. Yra upių uostas. Verčiamasi prekyba žemės ūkio produkcija.

## Istorija

Gyvenvietė įkurta 1800 m. kaip *Manga Angulera*. 1873 m. pervadinta generolo Manuelio Esekielio Brusualio garbei.
Šiaurės Korėjos demografija

Šiame straipsnyje pateikiami statistiniai duomenys apie **[[Šiaurės Korėja|Šiaurės Korėjos]] demografiją**.

**Gyventojų skaičius:** 24 589 122 (2012 m. apskaičiavimai) 

**Struktūra pagal amžių:**
**0–14 m.:* 22,4 % (2 766 006 vyrai ir 2 700 378 moterys)
**15–64 m.:* 68,6 % (8 345 737 vyrai ir 8 423 482 moterys)
**65 m. ir vyresni:* 9,1 % (738 693 vyrai ir 1 483 196 moterys) (2011 m. apsk.)

**Gyventojų amžiaus [[mediana]]:**
**bendras:* 33 m.
**vyrų:* 31,4 m.
**moterų:* 34,7 m. (2012 m. apsk.)

**Metinis populiacijos prieaugis:** 0,535 % (2012 m. apsk.)

**[[Gimstamumas]]:** 14,51 gimimų/1000 gyv. per metus (2012 m. apsk.)

**[[Mirtingumas]]:** 9,12 mirčių/1000 gyv. per metus (2012 m. apsk.)

**[[Migracijos indeksas]]:** –0,04 migrantų/1000 gyv. per metus (2012 m. apsk.)

**[[Urbanizacija]]:**
* *mieste gyvenančių žmonių skaičius:* 60 % (2010 apsk.)
* *mieste gyvenančių žmonių procento metinis kitimas:* 0,6 % (2010–15 m. apsk.)

**Lyčių pasiskirstymas:**
**Gimimo metu:* 1,05 vyro vienai moteriai
**Jaunesniems nei 15 metų:* 1,03 vyro vienai moteriai
**15–64 metų:* 0,99 vyro vienai moteriai
**65 metų ir vyresniems:* 0,51 vyro vienai moteriai
**Visai populiacijai:* 0,94 vyro vienai moteriai (2011 apsk.)

**Kūdikių [[mirtingumas]]:**
**bendra:* 26,21 mirčių/1000 gimimų
**vyrų:* 29,05 mirčių/1000 gimimų
**moterų:* 23,24 mirčių/1000 gimimų (2012 m. apsk.)

**[[Vidutinė gyvenimo trukmė]]:**
**bendra:* 69,2 m.
**vyrų:* 65,34 m.
**moterų:* 73,24 m. (2012 apsk.)

**15 m. ir vyresnių gyventojų [[raštingumas]]:**
**bendras:* 99 %
**vyrų:* 99 %
**moterų:* 99 % (1991 m. apsk.)

## Šaltiniai
*Šiaurės Korėja CŽV pasaulio faktų knygoje (anglų kalba)
Jūreivystė

**Jūreivystė** – tai laivybos žinių ir praktinių įgūdžių sistema ir jos naudojimas. Ji apima daugelio mokslo sričių žinias ir specialių sugebėjimų išvystymą, įskaitant ir šias: navigaciją; tarptautinę jūrų teisę; meteorologiją ir orų prognozavimą; įgulos valdymą;
laivų ir mažųjų laivų priežiūrą; denio įrangos priežiūrą ir naudojimą; takelažo darbus;
rangauto įrengimą, naudojimą ir priežiūrą; ryšio priemonių naudojimą; buriavimą; variklių priežiūrą, remontą ir naudojimą; laivo manevravimą, įskaitant buksyravimo darbus; krovos įrenginių valdymą; pavojingų krovinių tvarkymą ir krovos bei sandėliavimo operacijas; pavojingų situacijų valdymą; išgyvenimą jūroje, paiešką ir gelbėjimo darbus; gaisrų gesinimą.
Ordo Rosarius Equilibrio

**„Ordo Rosarius Equilibrio“** (iš lot. „Rožių ordinas pusiausvyroje“) – Švedijos apokaliptinio neofolkloro ir militaristinės industrinės muzikos grupė. Pagrindiniai grupės nariai yra Tomas Petersonas (*Tomas Pettersson*) ir Rozmari Larsen (*Rose-Marie Larsen*).

Grupė susikūrė 1993 m. Pradžioje ją sudarė Tomas Petersonas ir Čelsi Kruk (*Chelsea Krook*), o grupė vadinosi „Ordo Equilibrio“. Nuo 2001 m. pasikeitė vokalistė ir grupės pavadinimas. Grupės kūrinių tematika apima misticizmą, nihilizmą, seksualinius, religinius aspektus, dauguma šių temų kūriniuose susipina.

## Diskografija
 
* *Reaping the Fallen, The First Harvest* (1995 m., kaip „Ordo Equilibrio“)
* *The Triumph of Light…. and Thy Thirteen Shadows of Love* (1997 m., kaip „Ordo Equilibrio“)
* *Conquest, Love & Self Perseverance* (1998 m., kaip „Ordo Equilibrio“)
* *Make Love, And War; The Wedlock of Roses, And Equilibrium* (2001 m.)
* *Cocktails, Carnage, Crucifixion And Pornography* (2003 m.)
* *Satyriasis – Somewhere Between Equilibrium And Nihilism* (2005 m., su „Spiritual Front“)
* *Apocalips* (2006 m.)
* *O N A N I [Practice Makes Perfect]* (2009 m.)
* *Songs 4 Hate & Devotion* (2010 m.)
* *4Play* (EP, 2013 m.)
* *Vision: Libertine – The Hangman’s Triad* (2016 m.)
* *Let’s Play (two girls and a goat)* (2019 m.)
* *La Fleur Du Mal* (2022 m., EP)
* *Nihilist Notes (And The Perpetual Quest 4 Meaning In Nothing)* (2022 m.)

## Nuorodos
*
Nawal El Moutawakel

**Nawal El Moutawakel** (; g. 1962 m. balandžio 15 d.) – Maroko barjerininkė, laimėjusi moterų 400 m barjerinio bėgimo rungtį 1984 m. vasaros olimpinėse žaidynėse. Taip ji tapo pirma musulmone moterimi, kuri gimė Afrikoje ir tapo olimpine čempione. Ji taip pat buvo pirma marokietė ir pirma moteris iš daugelio musulmoniškų šalių, laimėjusi olimpinį aukso medalį. 2007 m. El Moutawakel buvo pasiūlyta kaip Sporto Ministrė būsimoje Maroko vyriausybėje.

Nuo 1998 m. Tarptautinio olimpinio komiteto narė.

## Šaltiniai
Marquês de Sapucaí sambadromas

**Marquês de Sapucaí sambodromas** () arba **Sambadromas** – specialiai Rio de Žaneiro karnavalui suprojektuota ir pastatyta arena Rio de Žaneiro centre Brazilijoje, kur sambos mokyklos žygiuoja ir varžosi parade kiekvienais metais.

## Arena
Sambadromas buvo suprojektuotas Oscar Niemeyer ir pastatytas 1984 m. Jį sudaro 700 metrų paradiniu grindiniu išklota Marquês de Sapucaí gatvė su vietomis žiūrovams iš abiejų gatvės pusių (talpina 90 000 žmonių) ir aikštė gatvės gale (*Praça da Apoteose*), kur renkasi karnavalo dalyviai, pabaigę savo eiseną.

Gruodį prasideda techninės repeticijos.

Ne karnavalo metu *Praça da Apoteose* kartais naudojama tarptautinio masto koncertams.

## Patobulinimai 2016 m. vasaros olimpinėms ir parolimpinėms žaidynėms
Arenoje vyks 2016 m. olimpinių žaidynių šaudymo iš lanko ir lengvosios atletikos maratono rungtys, o 2016 m. parolimpinių žaidynių šaudymo iš lanko rungtys.

Besiruošiant olimpiadai, šalia esantis senas Brahma fabrikas buvo nugriautas ir pastatytos papildomos vietos žiūrovams. Tai padidino arenos talpą 18 000 vietų. Sambadromas po atnaujinimų atsidarė 2012 m. vasario 7 d. Atidarymo ceremonijoje dalyvavo miesto meras Eduardo Paes bei architektas Oscar Niemeyer.
Bara da Tižuka

**Bara da Tižuka** () – žymus rajonas Rio de Žaneire, Brazilijoje. Rajonas yra miesto pietvakariuose, prie Atlanto vandenyno. Šiame rajone, dažnai vadinamame tiesiog *Barra*, bus daugiausiai arenų 2016 m. olimpinėms žaidynėms, kurios pirmą kartą vyks Pietų Amerikoje. *Barra* garsus savo paplūdimiais ir daugybe ežerų bei upių.

*Barra* bendras plotas yra 165,59 km². Asmenys, gimę ar gyvenantys *Barra*, yra vadinami *barristomis*. 2012 m. duomenimis, *Barra* rajone gyveno 300 823 žmonės.
Dviuodegė plėšriablakė

**Dviuodegė plėšriablakė** (*Pygolampis bidentata*) – plėšriablakių šeimos atstovas.

Kūnas 12 – 16 mm ilgio: patinėliai 12 – 14 mm, o patelės iki 16 mm.
Tipinė miško ir miškastepės gyventoja. Gyvena ant žemės, žolėje, labiau mėgsta drėgnus ar pusiau sausus biotopus. Randama lapuočių miškuose, drėgnose pievose, įvairių vandens telkinių pakrantėse. Žiemoti traukia į sausesnės, smėlėtas vietas. Randama žiemojanti po žieve, po pernykščiais lapais, paklotėje.
Nauja karta pasirodo gegužės – birželio mėnesiais.

Paplitusi Europoje ir Šiaurės Azijoje.
Deodoro

**Deodoro kariuomenės klubas** – Brazilijos kariuomenės sporto paslauga Rio de Žaneire, kariuomenės kaimelyje, miesto vakarinėje dalyje. Klube buvo organizuojamos 2007 m. Pan Amerikos žaidynių rungtys: jojimas (dailusis jojimas, jojimo trikovė ir konkūrai), žolės riedulys, šiuolaikinė penkiakovė (šaudymas, fechtavimasis, plaukimas, jojimas ir bėgimas), sportinis šaudymas (graižtvinis šautuvas, tranšetinė aikštelė, pistoletas ir apvali aikštelė) ir šaudymas iš lanko.

Aikštės ir įrenginiai taip pat bus naudojami jojimui, fechtavimuisi, šaudymui ir šiuolaikinei penkiakovei 2016 m. vasaros olimpinėse žaidynėse. Šalia bus pastatytas „X parkas“ kalnų dviračiams, dviračių krosui (BMX) bei baidarių ir kanojų slalomui.
Nilton Santos olimpinis stadionas

**Nilton Santos olimpinis stadionas** (, dar vadinamas *Estádio Engenhão*) – įvairios paskirties stadionas *Engenho de Dentro* rajone, Rio de Žaneire, Brazilijoje. Dažniausiai naudojamas futbolo rungtynėms ir lengvosios atletikos varžyboms, Botafogo de Futebol e Regatas futbolo klubo namų arena. Stadionas naudojamas ir koncertams, čia yra koncertavę Paul McCartney, Justin Bieber, Coldplay, The Weeknd, Taylor Swift, Shakira ir kiti atlikėjai.

## Istorija

Stadione vyko 2016 m. vasaros olimpinių ir parolimpinių žaidynių lengvosios atletikos varžybos. Olimpinėms žaidynėms stadionas talpino 60 000 žiūrovų, čia vyko 8 rungtynės. 2021 m. vyko Pietų Amerikos futbolo čempionatas.

2015 m. stadionas pavadintas ilgamečio FIFA prezidento João Havelange (1916–2016) garbei, bet jau 2017 m. pervadintas pasaulio futbolo čempiono Nilton Santos (1925–2013) garbei.

## Šaltiniai
Fonte Nova arena

**Fonte Nova arena** – futbolo stadionas yra Salvadore, Bahijos valstijoje, Brazilijoje. Talpina iki 51 900 žiūrovų.

## Istorija

Pastatytas 2014 m. futbolo čempionatui vietoje senojo *Fonte Nova* stadiono. Grupė architektų iš Braunšveigo, kurie renovavo senąjį Hanoverio stadioną 2006 m. futbolo čempionatui, buvo pasirinkti po rinkimų. Fonte Nova arena buvo vienas iš stadionų 2013 m. FIFA konfederacijų taurės rungtynėms.

2013 m. gegužės 27 d. po smarkios liūties įgriuvo dalis stadiono stogo. Arena naudota olimpinio futbolo rungtynėms 2016 m. olimpinėse žaidynėse, taip pat 2019 m. Pietų Amerikos futbolo čempionate.

## Šaltiniai
200 m bėgimas

**200 m bėgimas** – lengvosios atletikos rungtis. Šiek tiek trumpesnė distancija, vadinama *stadionu*, buvo pirma užrašyta rungtis Antikos olimpinėse žaidynėse.

## Visų laikų greičiausi 200 m lengvaatlečiai
Tik *geriausias sportininko rezultatas* yra parašytas sąrašė.

#### Vyrai
2011 m. rugsėjo mėn. duomenys.

## Nuorodos
* Vyrų 200 m geriausi rezultatai
* Moterų 200 m geriausi rezultatai
Žižma (Varėnė)

**Žižma** − upė pietų Lietuvoje, Alytaus ir Trakų rajonuose, Varėnės kairysis intakas. Upė išteka iš Anykščio ežero, prateka per Žiežmens ežerą ir įteka į Varėnę.

Upėvardis kildinamas nuo žodžio *žiežti* („urgzti, niurnėti, bambėti“; plg. *žiužė* „pikčiurna“, *žiužis* „susuktas skarinys mušti“).

## Šaltiniai
Pajiešmenės dvaras

**Pajiešmenės dvaras** – dvaras Pajiešmenių kaime, Pasvalio rajone, kelio  kairėje pusėje, Jiešmens upelio krante.

## Istorija
Išlikę dvaro rūmai statyti 1895 m. Tuo metu dvaras priklausė Klebokui, po jo – baronui Liudvikui Ropui. Šis įveisė parką ir pastatė išlikusius dvaro rūmus.

1930 m. dvaras išparceliuotas, rūmuose įrengta ūkio kontora, vėliau ten gyveno ūkio darbininkai.

2003 m. rūmų pastatą įsigijo privatus asmuo.

## Telefoninis ryšys
1904 m. valstybinis leidimas naudotis Vilniaus pašto ir telegrafo telefonu, skirtu apskrities viršininkui, išduotas ir baronui Vilhelmui fon Ropui (), tuometiniam Pajiešmenės dvaro savininkui.

Prie centrinės Panevėžio telefono stoties prijungti Staniūnų ir Liūdynės dvarai turėjo teisę naudotis telefonu, sumokėję vienkartinį 50 rublių mokestį. Jie turėjo ir pasirūpinti linijomis iš Panevėžio į Staniūnus ir Liūdynę.

Tokį statutą pasirašė jo autoriai: baronas Vilhelmas fon Ropas iš Pajiešmenės dvaro, Andre Holstenas iš Padaičių dvaro, grafas C.Komorowskis iš Pabiržės dvaro, baronas Henrikas Holštenas iš Mantagailiškio dvaro, S.Ordynecas iš Kaunių dvaro, Daudžgirių dvaro savininko barono Vilhelmo von der Roppo žentas Fridrichas von Reiswitzas, grafo Alfredo Tiškevičiaus Biržų Astravo dvaro įgaliotinis M.Jastržembskis, baronas Paulius von der Roppas iš Ąžuolpamūšės dvaro ir dar vienas žmogus, kurio pavardės Biržų krašto muziejuje laikomame statute jau neįmanoma įskaityti.

## Nuorodos

* Pajiešmenės buv. dvaro sodyba (Kultūros vertybių registras)
* Pajiešmenės dvaro sodybos fotofiksacija (Lietuvos dvarų duomenų bazė) 
* Pajiešmenės dvaras, Pasvalio r. (miestai.net)
Tausalas (reikšmės)

**Tausalas** gali reikšti:
* Tausalas – ežeras Telšių rajone;
* Tausalas – upė Telšių rajone (žemupyje vadinama *Patekla*).
Eiškūnas

**Eiškūnas** – upė Žemaitijoje, Skuodo rajone, Bartuvos kairysis intakas. Upė teka pro Šauklius, Kulalius. Ties Mosėdžiu įteka į Mosėdžio tvenkinį.

Pavadinimas kildinamas nuo žemaičių žodžio *eiškus* („aiškus“).

## Šaltiniai
Telšė (Glivija)

**Telšė** – upė Žemaitijoje, Šilalės rajone, Glivijos dešinysis intakas.

Upėvardis kildinamas iš žodžių *telkšoti* („stovėti klanu, būti užlietam vandeniu“) bei *telžti* („smarkiai lyti, šlapintis“).

## Šaltiniai
Telšė

**Telšė** gali reikšti:

* Telšė – upė Telšių rajone, Tausalo intakas;
* Telšė – upė Telšių rajone, Glivijos intakas;

*  – Telšių miestas;
Miralajus

**Miralajus** (, iš  'vadas' +  'pulkas') – karinis laipsnis Osmanų imperijos kariuomenėje bei Turkijos kariuomenėje iki 1934 m., atitikęs pulkininko laipsnį kitose armijose. 1916–1934 m. Osmanų ir Turkijos laivyne atitiko dabartinį jūrų kapitono (Lietuvos laivynas) ar pirmo rango kapitonas (Rusijos laivynas) laipsnį.

Vyresnis laipsnis buvo *[[mirliva]]*, jaunesnis – *[[kaimakamas]]*.

1934 m. miralajai pervadinti albajais.

## Nuorodos
Kaimakamas

**Kaimakamas** (, iš  'buvimas, stovėjimas' +  'vieta') – karinis laipsnis Osmanų imperijos kariuomenėje bei Turkijos kariuomenėje iki 1934 m., atitikęs pulkininko leitenanto laipsnį kitose armijose.

Vyresnis laipsnis buvo *[[miralajus]]*, jaunesnis – *[[binbašis]]*.

1934 m. *miralajai* pervadinti *[[jarbajus|jarbajais]]*.

Mustafa Kemalis Atatiurkas, šiuolaikinės Turkijos įkūrėjas, Galipolio mūšyje buvo kaimakamas 57-ajame pulke.

## Kitos reikšmes
Terminas *kaimakamas* plačiai naudotas įvairiems valdininkų postams pavadinti. Pvz., Osmanų imperijoje kaimakamais vadino gubernatorius.
Telšė (Tausalas)

**Telšė** – upė Žemaitijoje, Telšių rajone, Tausalo dešinysis intakas. Prasideda į pietryčius nuo Telšių, prie Rainių miškelio. Teka laukais daugiausia į šiaurės rytus. Ties Eigirdžiais įteka į Tausalą 4,5 km nuo jo žiočių (Ventos baseinas).

Upėvardis siejamas su žodžiais *telkšoti* („stovėti klanu, būti užlietam vandeniu“), *telžti* („smarkiai lyti, šlapintis“).

## Šaltiniai
Geležė (Šventoji)

**Geležė** – upė Jonavos ir Ukmegės rajone; Šventosios dešinysis intakas.

Upės ištakos Paąžuolynės durpyne (Jonavos r.). Teka į šiaurės rytus pro Pageležių raistą, toliau, įtekėjus Riešei, pietryčių kryptimi Veprių link. Ties Veprių dvaru pratekėjusi Veprių ežerą, įteka į Šventąją 21,9 km nuo jos žiočių. Dažnai Geležė žemupyje nuo santakos su panašaus pločio Rieše vadinama jos vardu, o žemupys – Cedronu (biblijinio upelio vardu). Ilgis 9,2 km, baseino plotas 56,2 km².

Intakai: Riešė, Ūdroklis (kairieji). Prie upės įsikūrę Pageležiai, Ruginiai, Vepriai. Upės aukštupys patenka į Paąžuolynės botaninį-zoologinį draustinį.

Pavadinimas siejamas su žodžiu „geležis“.

## Šaltiniai
Kanonizacija

**Kanonizacija** – Katalikų ir Stačiatikių bažnyčiose mirusiojo pripažinimas šventuoju.

Stačiatikių bažnyčiose šiuo metu šventaisiais asmenis dažniausiai skelbia aukščiausia valdymo institucija – Sinodas. Katalikų bažnyčioje šiuolaikines kanonizacijos taisykles 1642 m. nustatė popiežius Urbonas VIII. Katalikų bažnyčioje kanonizacijos proceso metu popiežiaus paskirta komisija tikrina, ar kandidatas atitinka šventumo kriterijus. Dažniausiai tai būna palaimintasis po beatifikacijos proceso, kurio gyvenimas, stebuklų tikrumas ir kiti aspektai yra vėl atidžiai tiriami. Asmuo įprastai skelbiamas šventuoju ne anksčiau kaip praėjus penkeriems metams po jo mirties. Nuo XII a. kanonizacijos aktu popiežius duoda sutikimą naujo šventojo viešam kultui. Nuo XV a. kanonizacijos aktas atliekamas Romos Šv. Petro bazilikoje.

## Lietuvoje
Lietuvoje vieninteliu 1602 m. oficialiai kanonizuotu Lietuvos šventuoju laikomas Šv. Kazimieras. Kanonizacijos bylos užvestos arkivyskupams kankiniui Mečislovui Reiniui ir Teofiliui Matulioniui, vyskupui Vincentui Borisevičiui, kunigui Alfonsui Lipniūnui arkivyskupui Jurgiui Matulaičiui bei trims pasaulietėms Adelei Dirsytei, Elenai Spirgevičiūtei ir Barborai Žagarietei. Taip pat yra dar keli kanonizuoti asmenys, gyvenę Lietuvoje ar su ja susiję.

## Šaltiniai
Įgimta širdies yda

**Įgimta širdies yda** – širdies struktūros defektas, atsirandantis prieš gimimą. Yra daug širdies ydų tipų, daugelis kurių arba trukdo kraujui tekėti širdyje, arba laisvai šalia jos, arba sukelia nenormalią kraujo tekėjimo per širdį struktūrą. Kiti defektai, tokie kaip , paveikia širdies ritmą. Širdies ydos yra tarp labiausiai paplitusių įgimtų defektų ir yra pagrindinė priežastis su įgimtais defektais susijusių mirčių. Maždaug 9 vaikai iš 1000 gimsta su įgimta širdies yda.

## Šaltiniai

## Išorinės nuorodos
* Įgimtos širdies ydos
Lušinė

**Lušinė** (arba **Lūšinė**, **Laušinė**) – upė Žemaitijoje, Telšių ir Plungės rajonuose. Ji įteka į Alsėdžių ežerą Plungės rajone.

Per upę nutiestas Lieplaukės geležinkelio tiltas.

## Šaltiniai
Paul Biya

**Polis Bija** (*Paul Biya*, pilnas vardas *Paul Barthélemy Biya’a bi Mvondo*, g. 1933 m. vasario 13 d.) – Kamerūno politikas, nuo 1982 m. lapkričio einantis šalies prezidento pareigas. 2025 m. spalio 27 d. laimėjo rinkimus aštuntą kartą iš eilės ir tapo seniausiu einančiu pareigas prezidentu pasaulyje.

## Biografija

Bija kaip biurokratas iškilo prezidento Ahmadu Ahidžo administracijoje dar septintajame dešimtmetyje, 1968–1975 m. buvo pirmininkavimo generalinis sekretorius, 1975–1982 m. – ministras pirmininkas. 1982 m. netikėtai iš posto pasitraukus pirmtakui, jam remiant, tapo prezidentu, kurio pareigas eina ligi šiol. Bija ėmėsi politinių reformų devintajame dešimtmetyje, šaliai dar esant vienpartinei, jausdamas spaudimą dešimtmečio pradžioje perėjo prie daugiapartinės sistemos. 1992 m. jis vos laimėjo prezidento rinkimus, surinkdamas 40% ir 4% aplenkdamas artimiausią savo varžovą Džoną Fru Ndi, o 1997, 2004 ir 2011 m. rinkimuose buvo ženklia balsų persvara perrinktas. Opozicija ir Vakarų vyriausybės įtarė visus rinkimus buvus neskaidrius, su daug pažeidimų.

Bija santykinai retai pasirodo viešumoje. Nuo dešimto dešimtmečio mažiausiai palaikančiųjų turi tarp angliakalbių, gyvenančių buvusiose Pietų Kamerūnų teritorijose vakaruose.

Konstitucija prezidentui suteikia plačias leidžiamąsias ir vykdomąsias galias. Šis netgi turi viršenybę prieš teismų organus – teismai tegali patikrinti, ar įstatymas neprieštarauja konstitucijai prezidento teikimu.

## Išnašos
Philémon Yang

**Philémon Yang** (g. 1947 m. birželio 14 d.) – Kamerūno politikas, nuo 2009 m. birželio 30 d. einantis Kamerūno ministro pirmininko pareigas. Prieš tai politikas 1975-1984 m. dirbo vyriausybėje, 1984-2004 m. buvo ambasadorius Kanadai. 2024 m. kovo mėn. Philemon Yang yra paskirtas Afrikos kandidatu į 79-osios Jungtinių Tautų Generalinės Asamblėjos sesijos prezidento postą.
Mis Pasaulis 2012

**Mis Pasaulis 2012** – 62-oji Mis Pasaulis grožio konkurso ceremonija, kuri vyko Ordose, Kinijoje.

Antrus metus iš eilės buvo išlaikyta kvalifikacinio turo naujovė – žiūrovams buvo rodoma balsavimo lentelėje, kurioje buvo sumuojami dalyvėms skirti taškai. Išankstiniiai teisėjų balsai ir taškai skirti už išankstines rungtis nulėmė finalininkių penkioliktuką. Išankstinių rungčių nugalėtojos nebuvo iš karto deleguotos į pusfinalį kaip anksčiau.

## Rezultatai

### Rungtys
* **Mis sportas** :***' – Sanna Jinnedal
* '''Mis Paplūdimio gražuolė''': ***' – Sophie Moulds
* **Mis Top Modelis**: ***' – Atong Demach
* '''Mis Talentas''': ***' – Wen Xia Yu
* **Gražuolė su tikslu**: **** – Vanya Mishra

## Dalyvės

## Nuorodos
* Oficiali svetainė
Krytis

**„Krytis“** () – 1956 m. prancūzų rašytojo Albero Kamiu romanas. Tai buvo paskutinis jo sukurtas grožinis kūrinys. Jame nagrinėjamas žmogaus būties dvilypumas, visuomenės normų prasmė, teisingumas, nekaltumas, tiesa. Visas kūrinys parašytas monologu. Filosofas Žanas Polis Sartras „Krytį“ pavadino gražiausia ir blogiausiai suprasta Kamiu knyga.

## Siužetas

Visas kūrinio pasakojimas kuriamas antrojo asmens monologu. Amsterdamo uosto bare „Mexico City“ numanomam veikėjui prisistato Žanas Baptistas Klamansas (*Jean-Baptiste Clamence*). Jis šiam veikėjui keleto susitikimų šiame bare bei pasivaikščiojimų Amsterdame metu pasakoja savo gyvenimo istoriją. Jis seniau gyvenęs Paryžiuje ir dirbęs advokatu. Savo darbą jis atlikdavęs labai entuziastingai, buvęs gerų manierų, visad šelpdavęs skurdžiuosius, padėdavęs invalidams, našlėms ir našlaičiams, todėl buvęs labai visų gerbiamas ir mėgiamas. Klamansas pasakoja mėgęs tik aukštas ir plačias vietas, džiaugęsis laisve ir savo nesavanaudiškumu. Jis mėgavęsis laime, turtu, moterų draugija, jam nieko gyvenime netrūkę. Tačiau vieną naktį jis netikėtai tapo moters savižudybės liudininku ir nebandė jos gelbėti. Nors šį įvykį jis pamiršęs, bet po keleto metų toje pačioje vietoje išgirdęs juoką, kuris ėmė jį persekioti. Šis keistas juokas, sklindąs lyg iš savęs bei, iš pažiūros mažareikšmis, incidentas su motociklininku privertė Klamansą kitaip pažvelgti į savo gyvenimą. Jis suprato, kad savo geru elgesiu jis tik siekęs galios, garbės, pripažinimo, vertęs kitus jam jausti dėkingumą ir pripažinti jo pranašumą.

Klamansas nusprendė, kad sielos ramybės jam neduoda toks jo veidmainiškumas, todėl jis pasiryžo susigadinti savo reputaciją (vaikė elgetas, pasakojo nepriimtinas istorijas), tačiau aplinkiniai tai palaikę jo humoru. Tuomet jis nutraukęs savo veiklą, santykius su pažįstamais, ėmęsis lėbauti, ištvirkauti.

Paskutinioji monologo dalis vyksta Klamanso bute žydų kvartale. Jis pasakoja dalyvavęs prancūzų pasipriešinime II pasaulinio karo metais, patekęs į Šiaurės Afriką, kur koncentracijos stovykloje išrinktas „popiežiumi“. Klamansas parodo pašnekovui turįs pavogtą paveikslą „Teisingieji teisėjai“. Tuomet jis paaiškina, kodėl save vadina „atgailaujančiu teisėju“: jis pasakoja, kad žmonija palaidojo žmogaus nekaltumo idėją, taip pat, kad laisvė yra tokia nepakeliama, kad tik vergija išvaduoja žmogų, galiausiai – teisdamas save ir išpažindamas savo kaltes jis gali teisti kitus.
PTAB

**PTAB** ( 'prieštankinė aviacinė bomba') – Antrojo pasaulinio karo laikų (pradedant 1943 m.) tarybinė prieštankinė aviacinė bomba su kumuliatyviniu užtaisu. Tai masiškiausia Antrojo pasaulinio karo laikų tarybinė aviacinė bomba. 1943–1945 m. jų pagaminta apie 14,6 mln. vienetų.PTAB sukonstravo I. Larionovas (*И. А. Ларионов*) iš konstruktorių biuro CKB-22 (*ЦКБ-22*).

PTAB bombas plačiai naudojo SSRS aviacija. Šiomis bombomis būdavo užtaisomos kasetės, į kurias tilpo po 48 PTAB. Šturmuo lėktuvas IL-2 gabendavo po 4 tokias kasetes. Vienos kasetės bombos krisdamos apimdavo 15×200 m plotą.

PTAB sveria 2,5 kg, o joje esanti sprogstamoji medžiaga – 1,5 kg.

Tankų viršutiniai šarvai žymiai plonesni už priekinius ir šoninius šarvus, tad į juos pataikiusi PTAB turėjo daug šansų sunaikinti tanką. 30° kampu krentanti PTAB pramušdavo 60 mm šarvą, 90° kampu – 100 mm. Tokios šarvamušės gebos visiškai pakako tų laikų sunkiesiems tankams naikinti.

PTAB-uose naudojo dugninius sprogdiklius AD-A (*АД-А*), kurių indeksas 7-V-118 (*7-В-118*).

Aukštos temperatūros kumuliacinė čiurkšlė, pramušusi skylę tanko šarve sukeldavo gaisrą tanko viduje, dėl kurio vėliau sprogdavo degalai ir šaudmenų atsarga. Itin lengvai užsidegdavo tankai su benzininiais varikliais.

Bombardavimo PTAB’ais efektyvumnas priklausė nuo kasetės (konteinerio) tvarkingumo, lakūno kvalifikacijos ir panaudojimo taktikos. Glaudžiai bombarduojant į tanką galėdavo pataikyti keli PTAB.

PTAB’ai pirmą kartą buvo panaudoti 1943 m. liepą Kursko mūšyje.

## Nuorodos
* ПТАБ 2,5-1,5
* Противотанковые кумулятивные авиабомбы ПТАБ
Meilutytė

**Meilutytė** – lietuviška moteriškos giminės pavardė (mergautinė pavardė).

Šios pavardės kita moteriškosios giminės forma yra: Meilutienė (ištekėjusi moteris).

Ši pavardė kilusi iš vyriškos giminės pavardės Meilutis.

Pavardę turi šios žymios asmenybės:

* Audronė Meilutytė – Lietuvos aktorė;
* Rūta Meilutytė – plaukikė, olimpinė čempionė.
Gintarė Gaivenytė

**Gintarė Gaivenytė** (g. 1986 m. balandžio 23 d. Utenoje) – profesionali Lietuvos treko ir plento dviratininkė. Dviejų pasaulio čempionatų bronzos medalių savininkė. Daugkartinė pasaulio taurės etapų prizininkė. 

## Biografija
2008 m. Lietuvos plento dviračių čempionate užėmė trečią vietą. Tais pačiais metais pelnė bronzą pasaulio taurės Kolumbijos etape komandinio sprinto rungtyje. 2009 m. pasaulio taurės Kinijos etape pelnė sidabrą komandinio sprinto rungtyje. Tais pačiais metais dalyvavo pasaulio čempionate ir kartu su Simona Krupeckaite pelnė bronzos medalius. Tokį pat rezultatą sportininkės pakartojo ir po metų 2010 m. pasaulio čempionate. tąkart sportininkė dar startavo dvejuose individualiose rungtyse: 500 m asmeninėse lenktynėse laikui (18 vieta) ir individualaus sprinto varžybose (27 vieta). 2011 m. pasaulio taurės Kinijos etape pelnė bronzą komandiniame persekiojime, o 2012 m. tame pačiame etape sidabrą. 

Prieš svarbiausius 2012 m. vasaros olimpinių žaidynių atrankos varžybas sportininkė patyrė smarkia traumą ir praleido dalį varžybų. Po traumos startavusi 2012 m. pasaulio čempionate neiškovojo vietos olimpiadoje po teisėjų sprendimo diskvalifikuoti Lietuvos moterų komandinio sprinto komandą dėl pažeistų atsiskyrimo taisyklių varžybų metu.

## Nuorodos
* Giavenytė  cyclingarchives. com svetainėje
Garua

**Garua** () – uostamiestis Kamerūne; Šiaurinio regiono sostinė, esanti prie Benuės upės. Tai trečias didžiausias Kamerūno miestas po Dualos ir Jaundės.

## Sportas
* Coton Sport FC de Garoua – futbolo klubas;
* Namų rungtynes žaidžia Roumdé Adjia stadione (), talpinančiame 22 tūkst. žiūrovų.

## Išnašos

## Nuorodos
* Benuės nacionalinis parkas
* Kelionių gidas apie Garua
Senųjų burlaivių žaidynės

**Senųjų  burlaivių žaidynės** – kas ketverius metus organizuojamos buriavimo žaidynės, skirtos burlaiviams, pašalintiems iš olimpinių žaidynių programos. Žaidynės rengiamos olimpiniais metais

## Žaidynės

## Burlaivių klasės

**Dabartinės burlaivių klasės**

## Šalys

## Šaltiniai